## Suomen Pöytätennisliitto ry Pöytäkirja

LIITTOHALLITUKSEN KOKOUS

15.8.2017 kello 17.00

Paikka: Helsinki, Ruskeasuo

Läsnä: Esko Heikkinen, Sonja Grefberg, Pasi Valasti, Riku Anttila, Teemu Oinas, Matti Kurvinen, Kimmo Arenius, Kimmo Pihkala, Jukka Nieminen, Mika Räsänen

1. Kokouksen avaus

* Kokous avattiin klo 17:08

1. Kokouksen laillisuus

* Kokouksen todettiin olevan päätösvaltainen

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus ja suunnitelmat kaudelle 17/18

* Sääntövaliokunta:
* Kevätliittokokouksessa päätetyt sääntömuutokset on päivitetty liiton sääntöihin. Säännöt löytyvät liiton sivuilta.
* Asko Rasinen on tehnyt esityksen tuomarikoulutuksen aikataulusta syksyllä. Tarkoitus on järjestää perustason koulutus, jatkokoulutus sekä IU-kurssi. Lisäksi suunnitelmissa on järjestää myös national referee-koulutus.
* Seuraavaan kokoukseen tuodaan ehdotus sääntömuutoksista mm. liiton sopupelisääntöihin sekä pelaajien arvontaan liittyen.
* Kilpailuvaliokunta:
* Sarjajaosto on tehnyt sarjat valmiiksi mestaruussarjan, ykkösdivisioonan sekä osittain 2.divisioonan osalta. Pieniä muutoksia on tulossa vielä 2.- sekä 3.divisiooniin ennen sarjojen alkua.
* Kilpailun järjestäjien ohjeet sekä GP-ohjeet päivitetään ja laitetaan liiton sivuille
* Junioreiden SM-kisalla ei ole vielä järjestäjää, muilta osin kilpailukalenteri on melko lopullisessa muodossa
* Junioreiden TOP-turnauksen pelisysteemi on pohdinnassa, todennäköisesti turnaus tullaan järjestämään melko samalla tavoin kuin aikoinaan kadettien TOP-10.
* Seuravaliokunta:
* Seurapäivät järjestetään 9.9 Vantaalla. Tapahtuman ohjelma ja aikataulu löytyvät liiton sivuilta.
* Lajiesittelyt lähtevät käyntiin jälleen elo-syyskuun vaihteessa.
* Liiton sivuille päivitetään syksyn aikana harjoituspankki lajiharrastajien käyttöön
* Veteraanivaliokunta:
* Veteraanien EM-kisoista suomalaiset saavuttivat 6 mitalia:

Eeva Eriksson voitti naisten 85-vuotiaiden luokassa kaksinpelin ja nelinpelin mestaruudet, Kai Merimaa oli hopealla miesten 80-vuotiaiden luokassa, Matti Lappalainen ja Jouko Manni saivat hopeaa 65-vuotiaiden nelinpelissä, Martti Autio ja Risto Pitkänen olivat pronssilla 60-vuotiaiden nelinpelissä kuten myös Hannu Sihvo yhdessä venäläisen Vladimir Tudvasevin kanssa.

* Perinteinen Viru-Cup sekä veteraanien maaottelu järjestetään syyskuun alussa Tallinnassa.
* Työvaliokunta:
* Työvaliokunta on etsinyt yhteistyökumppaneita liitolle sekä myös B. Olahille, pankkiyhteistyötä selvitetään lisää. Myös päävalmentajan mahdollisuus saada Olympiakomitean NOV-valmentajastatus on selvityksen alla.
* Huippu-urheiluvaliokunta:
* MM-kisoissa Anna Kirichenko esitti hyviä otteita, Olahilla oli täydet mahdollisuudet mennä kisoissa paljon nähtyä pidemmälle.
* Junioreiden EM-kisoissa odotukset olivat tuloksellisesti korkeammalla kuin mihin joukkueet ylsivät. Toisaalta joukkueessa oli monia ensikertalaisia, joille kisan tiedettiin jo etukäteen olevan kovatasoinen.
* Päävalmentaja Bergkvist on valinnut EM-kisoihin joukkueen: Alex Naumi, Benedek Olah, Miikka O´Connor, Anna Kirichenko, Annika Lundström ja Sofia Erkheikki. EM-kisojen tulosten perusteella karsitaan joukkueita ensi kevään MM-kisoihin.
* Elokuussa järjestetään Eurominichamps Ranskan Schiltigheimissa. Kisaan osallistuvat Sam Khosravi, Aleksi Räsänen, Matias Vesalainen ja Rasmus Vesalainen
* KV-asiat
* ITTF:n puheenjohtajana jatkaa Saksan Thomas Weikert, joka voitti tasaisessa äänestyksessä Belgian Jean-Michel Saiven.
* ITTF:n uusi toimitusjohtaja on Steve Dainton
* MM-kilpailuiden järjestelyt sujuivat erinomaisesti ja tällä kertaa myös tulospalvelu oli parantunut. Kisoja seurattiin myös sosiaalisessa mediassa erittäin aktiivisesti
* IT-valiokunta:
* Pelaajatietokanta on viimeistelyä vaille valmis ja ratinglaskennan toimivuutta aletaan testaamaan. Toiminnot helpottavat mm. kisojen pistelaskennasta aiheutuvaa työtä.
* Liiton sivuille on päivitetty uudet lisenssihinnat sekä myös mahdollisuus ostaa vapaaehtoinen lisenssi

1. Budjetin seuranta ja loppuvuoden talousennuste

* Esiteltiin liiton tämän hetken taloustilanne sekä ennuste loppuvuodelle. Tällä hetkellä näyttäisi, että liitto tekee tilikaudella hieman budjetoitua isomman miinusmerkkisen tuloksen. Mm. Finlandia Openin tulos vaikuttaa kuitenkin vielä suuresti lopulliseen tulokseen.
* Keskusteltiin aikuisten lisenssin korotuksen esittämisestä. Korotus koskisi kuitenkin vasta kautta 18/19.

1. Toimintasuunnitelma

* Valiokuntien puheenjohtajat tekevät omien vastuualueiden suunnitelmat syyskuun loppuun mennessä ja toimittavat ne Mika Räsäselle.
* Toimintasuunnitelmissa otetaan huomioon myös ensi vuoden liiton 80v-juhla

1. Joukkorahoituksen päätös

* Matti Kurvinen esitteli Benedek Olahin joukkorahoituksen lopputulosta. Rahoitukseen osallistui yhteensä 88 tukijaa ja kulujen jälkeen Olahin kilpailu-ja leiritoiminnan tukemiseen jää rahoituksen kautta n. 5000€.
* Joukkorahoituskampanjaa voidaan pitää varsin onnistuneena ja yhteistyö Mesenaatin kanssa oli toimivaa

1. Kilpailukalenteri

* Kilpailukalenteri vahvistettiin nykyisessä muodossa ja muutoksia kalenteriin tehdään vain ehdottoman tarpeen vaatiessa.

1. Historiikki ja 80v juhlat

* Liiton 80v-historiikki etenee aikataulun mukaisesti, koossa on jo n. 150 - 200 sivua tekstiä.
* Liiton 80v-juhlan alustava päivämäärä on 27.10.2018. Päivä tullaan vielä vahvistamaan myöhemmin, kunhan on selvillä kilpailukalenterin ja muiden tärkeiden tapahtumien päivämäärät. Juhlapaikka on selvityksen alla ja siitä tullaan tekemään työryhmän keskuudessa päätöksiä syksyn aikana.
* Mesenaattia tullaan käyttämään kirjan ja 80v-juhlien markkinoinnissa

1. Muut asiat

* Helsingin piiri luopuu firmaliigan, firma-SM:n sekä Helsinki Junior Openin järjestämisestä. Liitto ottaa näiden vetovastuun.
* Jukka Nieminen kertoi PT 75:n järjestämästä pöytätennistapahtumasta Tampereen Koskikeskuksessa. Tapahtuma sai hyvin näkyvyyttä paikallismedioissa. Mukana oli PT 75:n pelaajien lisäksi Benedek Olah ja ostoskeskuksessa järjestetty tapahtuma kiinnosti mukavasti yleisöä.
* Seurapäivät järjestetään Vantaalla 9.9
* LPTS anoi Teuvo Nisulalle pronssista ansiomerkkiä. Hallitus myönsi ansiomerkin.
* Kauden 16/17 aktiivisimmille pelaajille myönnetään ilmainen lisenssi kaudelle 17/18. Aktiivisimmat pelaajat olivat Juhana Tuuttila (34 kisaa), Aleksi Räsänen (24 kisaa), Joonas Kylliö sekä Esa Kanasuo (23 kisaa)
* 15-17.9 järjestetään Tanskassa Olympiakomiteoiden toimesta Pohjoismainen nuorisourheilun konferenssi, jossa pöytätennis on tällä kertaa yhtenä lajina mukana. Tapahtumaan osallistuvat Teemu Oinas ja Taneli Keinonen.

1. Seuraava kokous

* Seuraava kokous pidetään 5.10

1. Kokouksen päättäminen

* Kokous päättyi 19:20